kalixlouiis/myanmar-wikipedia-corpus huggingface dataset:
ဇွန် ၂၉အထိ အမ်းမြို့တွင် အနည်းဆုံး လူ ၅ ဦး သေဆုံးခဲ့သည်။
ကျောက်တော်၊ မြောက်ဦး၊ မင်းပြား၊ အမ်း၊ မြေပုံ၊ ဘူးသီးတောင်မြို့နယ်များတွင် ကျေးရွာပေါင်း ရာချီရေမြုပ်ခဲ့သည်။
ဘေးလွတ်ရာသို့ ပြောင်းနေကြရသူပေါင်း သောင်းချီသည်။
မြောက်ဦး၊ မင်းပြား၊ ကျောက်တော်မြို့များတွင် ဩဂုတ် ၁ ၂၀၁၅ အထိ ရေကြီးဆဲဖြစ်သည်။
မြို့ပေါ်တွင် တပိုင်တနိုင် ကူညီထောက်ပခြင်းမျိုးရှိသော်လည်း ကျေးရွာများသို့ အကူအညီရောက်ရန် ခက်ခဲနေသည်။
ချင်းပြည်နယ် လူမှုဝန်ထမ်း ကယ်ဆယ်ရေးနဲ့ ပြန်လည်နေရာချထားရေး ဦးစီးဌာန ချင်းပြည်နယ်ရေဘေးကြောင့် သေဆုံးသူ ၄ ဦးရှိပြီး လက်ရှိ ဒုက္ခသည် တစ်သောင်းကျော် ရှိကြောင်း ဩဂုတ် ၁၄တွင် ထုတ်ပြန်သည်။
မတူပီမြို့ မင်းတပ်မြို့ကနေ မတူပီမြို့သို့ သွားသော ကားလမ်းတွင် ၆နေရာခန့် မြေပြိုနေသည်။
မင်းတပ်မြို့ရောက် ၈၈ မျိုးဆက်ငြိမ်းချမ်းရေးနဲ့ ပွင့်လင်းလူ့အဖွဲ့အစည်းဝင် ကိုဇော်ဝမ်းမောင် က မင်းတပ်ကနေ မတူပီသို့ ဆန်အိတ်များ ကားနှင့်တင်ပို့ရန် ခက်နေသည်ဟုဆိုသည်။
လမ်းပန်းဆက်သွယ်ရေး ပြတ်တောက်မှုကြောင့် မတူပီမြို့တွင် စားနပ်ရိက္ခာ ရှားပါးနေသည်။
ရေဘေးကယ်ဆယ်ရေး စခန်းလည်း လည်းမရှိပေ။
မတူပီမြို့တွင် မိုးကြီးပြီး မြေပြိုမှုကြောင့် အိမ်ခြေ ၄ဝ နီးပါး ပြိုကျခဲ့သည်။
ဩဂုတ် ၁၄အထိ မိုးရွာဆဲဖြစ်သည်။
ဟားခါးမြို့ ရပ်ကွက်အားလုံးနီးပါး မြေပြိုခဲ့ပြီး အိမ်ခြေ တထောင်ကျော် ပျက်စီးခဲ့သည်။
မြေပြိုသဖြင့် မြို့ကို ဆက်သွယ်ထားသော့ မော်တော်ကားလမ်းများ ပျက်စီးသည်။
လမ်းပန်းဆက်သွယ် ရေး ပြတ်တောက်သွားသည်။
စားသောက်ကုန်များနှင့် လောင်စာဆီများဈေးနှုန်း မြင့်တက်နေသည်။
ဧရာဝတီတိုင်းဒေသကြီး ဧရာ၀တီတိုင်းဒေသကြီးတွင် နေ့စဉ် ရေတက်နေသဖြင့် ဒုက္ခသည်စခန်းများ တိုးလာသည်။
ပုသိမ်၊ ကျောင်းကုန်း၊ ကျုံပျော်၊ ရေကြည်၊ သာပေါင်း၊ ဟင်္သာတ တို့တွင် ဒုက္ခသည်စခန်းများကို ဘုန်းကြီးကျောင်းများ၌နေရာတောင်းကာ ဖွင့်ခဲ့ရသည်။
ပန်းတနော်၊ ကျောင်းကုန်း၊ ပုသိမ်၊ ငသိုင်းချောင်း၊ သာပေါင်းမြို့များမှ ရွာများသည် ရေဘေးဒဏ်ကြောင့် အခက်အခဲများစွာရှိနေသည်။
ဧရာဝတီတိုင်းတွင်းရှိ ရွာများသည် မြစ်ရေတိုက်စားမှုဒဏ်ကို မကြာခဏခံစားနေရသဖြင့် ရွာ များပျောက်ဆုံးမှုများရှိခဲ့သည်။
ဆက်လက်နေထိုင်နေသောအိမ်များမှာလည်း သုံးလတစ် ခါရွှေ့ပြောင်းပြီး နေထိုင်နိုင်ရုံ အဖြစ်မျှသာဆောက်ထားရသည်။
ထိုသို့နေထိုင်နေသောမြေ များသည် ရေတိုက်စားမှုဒဏ်ကင်းလွတ်နေသေးသော ဘေးကပ်ရပ်ရွာများမှ မြေများကို ဝယ်ယူ ပြီးနေထိုင်ရသည်။
ယခုလက်ရှိဖြစ်ပွားနေသော ရေကြီးရေလျှံရေဘေးဒဏ်ကြောင့် စားစရာနှင့် နေစရာအခက်ကြုံနေရသဖြင့် ဘုန်းကြီးကျောင်းများနှင့် စာသင်ကျောင်းများတွင် သွားရောက်နေထိုင်မှုများရှိနေသည်။
ရဘေးဒဏ်ခံနေရသူ လူပေါင်း ၄ သိန်းတို့အတွက် စားနပ်ရိက္ခာ အရေးပေါ်လိုအပ်နေသည်။
လယ်ဧက ၄ သိန်းနီးပါးရေမြုပ်ခဲ့ရာ ၇သောင်းကျော်မှာ လုံးဝပျက်စီးခဲ့ကြောင်း မြို့နယ်ပေါင်း ၁၇ မြို့နယ် ရေဘေးတွေ့နေပြီး ကယ်ဆယ်ရေးစခန်း ၂၅၀ ကျော် ဖွင့်လှစ် ကယ်ဆယ်ထားရဆဲဖြစ်ကြောင်း ဧရာဝတီတိုင်းဒေသကြီး အစိုးရ အဖွဲ့ရဲ့ အတွင်းရေးမှူး ဦးအေးကျော်ကပြောသည်။
ရေပြန်ကျလာသော်လည်း့ တချို့ဒေသတွေမှာ စိုးရိမ်ရေမှတ်၌ ရှိနေဆဲဖြစ်သည်။
အဆိုးရွားဆုံးက ဟသာၤတ ခရိုင်ဖြစ်သည်။
ပုသိမ် ပုသိမ်မြို့မှာတော့ ဒုက္ခသည်စခန်း ၄ခုသာရှိသည်။
ပုသိမ်ရှိ အောင်ချမ်းသာ သမ္မတ မြကျွန်းသာ ရပ်ကွက်များအပါအဝင် ရပ်ကွက်အများအပြား ရေမြုပ်သွားသည်။
ပဲခူးတိုင်းဒေသကြီး အစိုးရကြေညာချက်အရ နိုင်ငံတဝှမ်း ရေကြီးမှု အဆိုးဆုံးကြုံတွေ့ရသော တိုင်းဒေသကြီးနှင့်ပြည်နယ် လေးခုတွင် မပါခဲ့ပေ။
ပဲခူးမြို့အပါအဝင် သာယာဝတီ၊ သုံးဆယ်၊ ကြို့ပင်ကောက်၊ အုတ်ဖို၊ ဇီးကုန်း၊ နတ္တလင်း၊ ပေါင်းတည်၊ ရွှေတောင်နှင့် ပြည်မြို့များတွင် ရေဘေး ဒုက္ခသည်များသည် နေအိမ်များကို စွန့်ခွာကာ ယာယီဒုက္ခသည်စခန်းများတွင် နေထိုင်ခဲ့ရသည်။
ပြည်ခရိုင်အတွင်းရှိ မြို့နယ် ၅ ခုတွင်ပင် ဒုက္ခသည် လေးသောင်းနီးပါး ရှိခဲ့သည်။
အကူအညီများ မြန်မာတစ်နိုင်ငံလုံး ရေဘေးလွတ်ဒေသများမှ အားတတ်သရောလှူဒါန်းကြသည်။
ရန်ကုန်မှ ပရဟိတအဖွဲ့များ၊ ပရဟိတအဖွဲ့မဟုတ်သော သီးခြားအဖွဲ့များ အသင်းများ၊ ဖောင်ဒေးရှင်းများ၊ စီးပွားရေးလုပ်ငန်းရှင်များ၊ အနုပညာရှင်များ၊ ရန်ပုံ​ငွေပွဲများမှ အစွမ်းကုန် ကူညီကြသည်။
နေ့စားဆိုက်ကားသမားများမှ အစ ကူညီကြသည်။
လူစည်သောနေရာတိုင်းတွင် ရေဘေးအတွက် အလှူခံပေးကြသည်။
တိုင်းပြည်ပြင်ပရောက်နေသူများလဲ အလှူခံပေးကြသည်။
လှူဒါန်းကြသည်။
ပြည်တွင်း ရုပ်ရှင်၊ဂီတ၊သဘင် အနုပညာရှင်များ ရေဘေး အလှူ ငွေအတွက် ဖျော်ဖြေပွဲ ကျင်းပခဲ့သည်။
ရန်ကုန်မြို့ အမျိုးသားဇာတ်ရုံတွင် ဩဂုတ်လ(၁၂) ရက်နေ့ ညနေ(၆) နာရီက ကျင်းပပြုလုပ်ခဲ့သည်။
အလှူငွေပေါင်း သိန်း၁၈၀၀ ကျော်ရရှိခဲ့သည်။
၂၀၁၅ ဩဂုတ် ၁၃ရက်တွင် ဝေဠုကျော်ဖောင်ဒေးရှင်းမှ ဧရာဝတီတိုင်း ပန်းတနော်မြို့နယ်၊ ရွှေဖလားကျွန်းကျေးရွာနှင့် မြစိမ်းကျွန်းကျေးရွာရှိ ရေဘေးသင့်ပြည်သူများအားလှူဒါန်း ခဲ့သည်။
San Francisco Bay Area ရှိ တိုင်းရင်းမိသားစုများက ဩဂုတ်လ ၉ ရက်နေ့တွင် မြန်မာပြည်ရေဘေးသင့်ကူညီရေး ဈေးရောင်းပွဲတော် ကျင်းပခဲ့သည်။
ထိုပွဲမှရသည့် အလှူငွေများနှင့် ဆက်လက်ပေးပို့လာသည့် အလှူငွေ စုစုပေါင်းမှာ ဒေါ်လာ ၈၆,၅၀၀ (ရန်ုပုံငွေပွဲ စာရိတ် ဒေါ်လာ ၂၅၈၂ နှုတ်ပြီးနောက်) အသားတင် အများအလှူမှာ ဒေါ်လာ ၈၃,၅၀၀ ဖြစ်သည်။
သီတဂူဆရာတော်ကြီးသို့ ဒေါ်လာ ၂သောင်း ၇ထောင်၊ ရန်ကုန်နာရေးကူညီမှုအသင်းသို့ ဒေါ်လာ နှစ်သောင်း ၇ထောင် ဝေဠုကျော်၏ ကျော်ဖောင်ဒေးရှင်းသို့ ၂ သောင်း ၉ ထောင် ၅ ရာ တိတိ ခွဲဝေ လှူဒါန်းရန် (စီစဉ်ပြီး၊ လှူဒါန်းပြီး) သည်။
ထပ်တိုးရရှိငွေ များအား ကိုဝေဠုကျော်သို့ ပေးအပ်သည်။
ကချင်လွတ်မြောက်ရေး အဖွဲ့ ကေအိုင်အိုက ၈၈ မျိုးဆက် ငြိမ်းချမ်းရေးနဲ့ ပွင့်လင်းလူ့အဖွဲ့အစည်းထံ ငွေကျပ် သိန်း ၂ဝဝဝ လှူဒါန်းသည်။
ကောက်ခံရရှိသော အလှူငွေများကို ရေဘေးသင့် ဒေသအားလုံးအတွက် ဖြန့်ဝေသုံးစွဲသွားမည်ဟု ဦးကိုကိုကြီးက ပြောသည်။
ကေအိုင်အိုသည် ချင်းပြည်နယ်က ရေဘေးဒုက္ခသည်များအတွက် CNF ချင်းအမျိုးသား တပ်ဦးကတဆင့် ငွေကျပ်သိန်း ၁ဝဝဝ လှူဒါန်းသည်။
၈၈ မျိုးဆက်ငြိမ်းချမ်းရေးနဲ့ ပွင့်လင်းလူ့အဖွဲ့အစည်းက ဩဂုတ်လ ၂ ရက်နေ့ကစပြီး ရေဘေးဒုက္ခသည်တွေအတွက် အလှူငွေနဲ့ အထောက်အပံ့ပစ္စည်းများ ကောက်ခံခဲ့သည်။
ပြည်သူ့လွှတ်တော်က ဝန်ထမ်းများ လွှတ်တော်ကိုယ်စားလှယ်များ ထည့်ဝင်လှူဒါန်းသော ငွေကျပ်သိန်းလေးထောင်ကျော်ကို ပြည်သူ့လွှတ်တော် ဥက္ကဋ္ဌသူရဦးရွှေမန်းက လူမှု ဝန်ထမ်း- ကယ်ဆယ်ရေးနဲ့ ပြန်လည်နေရာချ ထားရေးဝန်ကြီးဌာန၌ လှူဒါန်းခဲ့သည်။
နိုင်ငံတဝှမ်းမှ ကဗျာဆရာများသည် ပုသိမ်မြို့၌ ကဗျာဈေးဆိုင်ဖွင့်၍ ၎င်းတို့မူပိုင်ကဗျာများကို ပန်းချီသရုပ်ဖော် ပုံများနှင့်တွဲဖက် ရောင်းချကာ ရန်ပုံငွေ ရှာဖွေကြသည်။
ပုသိမ်မြို့၊ ရွှေမုဌောဘုရားအနီး ဩဂုတ်လ ၁၅ ရက်နေ့တွင် ကဗျာဈေးဆိုင်စတင်ဖွင့်လှစ်သည်။
မောင်အောင်ပွင့် အောင်ဝေး၊ မောင်သင်းမိုး၊ တိုးဝေ၊ မနော်ဟရီစသော ကဗျာဆရာများအပါအဝင် ကဗျာဆရာပေါင်း ၃၀ ကျော်၏ ကဗျာပန်းချီများကို ခင်းကျင်းပြသသည်။
ကဗျာဈေးဆိုင်များကို ရန်ကုန်မြို့တွင်လည်း ဖွင့်လှစ်ထားသည်။
ပုသိမ်မြို့တွင် ပထမဆုံး ဖွင့်လှစ်ခြင်းဖြစ်သည်။
ကဗျာပန်းချီတချပ်ကို ငွေကျပ် ၂ သောင်းဖြင့်ရောင်းချသည်။
ပုသိမ်၌ စရောင်းရာတွင် ကဗျာဆရာ မောင်အောင်ပွင့်နဲ့ အောင်ဝေးတို့၏ ကဗျာများကို အနုပညာမြတ်နိုးသူတချို့က လာရောက်ဝယ်ယူသွားခဲ့သည်။
ကျောင်းသားများ ရန်ကုန်ကွန်ပျူတာတက္ကသိုလ်မှ ကျောင်းသား၊ ကျောင်းသူများ ဖန်တီးထားသည့် နည်းပညာထုတ်ကုန်များအား ပြသသည့် UCSY Product Show 2015ကို ကျင်းပသည်။
အဆိုပါပြပွဲတွင် ရရှိလာသည့် ငွေကြေးများကို မြန်မာနိုင်ငံ အတွင်းမှ ရေဘေး သင့်ဒေသများရှိ ပြည်သူများထံသို့ လှူဒါန်းသွားမည်ဖြစ်ကြောင်း UCSY Computer Science Club ၏ ဦးဆောင်ကျောင်းသား ကိုရဲလင်းဝေက ပြောကြားသည်။
ပြည်နည်းပညာတက္ကသိုလ်ကျောင်းက မြို့ပြအင်ဂျင်နီယာ (CIVIL) ကျောင်းသား ၅၀ ကျော်သည် ပြည်မြို့ရဲ့ လူစည်းကားရာနေရာများတွင် အလှူငွေ လိုက်လံကောက်ခံခဲ့ကြသည်။
နည်းပညာတက္ကသိုလ်(လားရှိုး) မှ ကျောင်းသား၊ ကျောင်းသူများ မှလည်း လားရှိုးမြို့တွင်း လူစည်ကားရာ နေရာများတွင် အလှူငွေများကောက်ခံပြီး လားရှိုးမြို့ ပြည်သူများကိုယ်စား ရေဘေးသင့် ပြည်သူများအတွက် ကယ်ဆယ်ရေး ပစ္စည်းများ နှင့် အသုံးအဆောင် စားသောက်ဖွယ်ရာများ အား စစ်ကိုင်းတိုင်းဒေသကြီး အတွင်းရှိ ရေဘေးသင့် ဒေသများသို့ ကိုယ်တိုင်သွားရောက်လှူဒါန်းခဲ့ကြသည်။
ပြည်ပ ဥရောပသမဂ္ဂ အီးယူသည် ရေဘေးသင့်လူထုအတွက် မြန်မာကျပ်ငွေ ၆ ဘီလီယံ(ယူရိုငွေ ၄ သန်းခွဲ)ကူညီမည်ဖြစ်ကြောင်း ရန်ကုန်မြို့အခြေစိုက် ဥရောပသမဂ္ဂနဲ့ အဖွဲ့ဝင်နိုင်ငံများဆိုင်ရာ သံရုံးများက ဩဂုတ်လ ၈ ရက်နေ့စွဲဖြင့် ထုတ်ပြန်သည်။
နှစ်စဉ်ပေးနေသော လူသားချင်းစာနာမှု ကူညီငွေ သန်း ၅၀ အပြင် ရေဘေးအတွက် ၄ သန်းထပ်တိုးပေးခြင်းဖြစ်သည်။
ထိုင်း ထုံချိုင်း ထိုင်းအဆိုတော် ထုံချိုင်းမှ ရေဘေးသင့်ပြည်သူများအတွက် သီတဂူဆရာတော် ဒေါက်တာ အရှင်ဉာဏိဿရထံသို့ ဘတ်ငွေ ၁ သိန်း ပေးပို့လှူဒါန်းခဲ့သည်။
တရုတ် တရုတ်ပြည်မှ လူဆယ်ဦးလွှတ်ကာ ကူညီခဲ့သည်။
လွှတ်လိုက်သောလူဆယ်ဦးအဖွဲ့သည် ဩဂုတ် ၄ ရက်နေ့တွင် ရောက်ရှိခဲ့သည်။
Facebook အလှူ ရှင်များလှူဒါန်းသော ပမာဏအတိုင်း ထပ်တူလှူဒါန်းသွားမည်ဟု ဖော်ပြထားပြီး Facebook အနေဖြင့် ဒေါ်လာ ၅ သိန်းအထိ လှူရန် ကတိပြုထားသည်။
အလှူငွေအားလုံးကို Save the Children အဖွဲ့က ပေးနေသော အကူအညီများအတွက် အသုံးပြုသွားမည်ဟု ကြေညာသည်။
ကိုးကား ပြင်ပလင့်ခ်များ Myanmar Flood Information Kunyi ကဏ္ဍ:မြန်မာနိုင်ငံတွင် ဖြစ်ပွားသော ရေကြီးမှုများ ကဏ္ဍ:၂၀၁၅ သဘာဝဘေးအန္တရာယ်များ။
အာဆီယံ အမွေအနှစ်ဥယျာဉ် (Association for Southeast Asian Nations (ASEAN) Heritage Parks) ဥယျာဉ်စာရင်း အာဆီယံ အမွေအနှစ်ဥယျာဉ်များ နေရာ နိုင်ငံ နေရာ နိုင်ငံ အလောင်းတော်ကဿပ အမျိုးသားဥယျာဉ် Ao Phang-Nga - Mu Ko Surin - Mu Ko Similan National Park Apo Natural Park Ba Be National Park Bukit Timah Nature Reserve Chư Mom Ray National Park Gunung Leuser National Park Gunung Mulu National Park Hoàng Liên Sa Pa National Park Mounts Iglit-Baco National Park အင်းတော်ကြီး ဘေးမဲ့တော အင်းလေးကန် တောရိုင်းတိရစ္ဆာန် ဘေးမဲ့တော Kaeng Krachan National Park Kerinci Seblat National Park ခါကာဘိုရာဇီ အမျိုးသားဥယျာဉ် Khao Yai National Park Kinabalu National Park Mount Kitanglad Range Natural Park Kon Ka Kinh National Park လန်ပိကျွန်း အဏ္ဏဝါအမျိုးသားဥယျာဉ် Lorentz National Park Mount Malindang Range Natural Park မိန်းမလှကျွန်း တောရိုင်းတိရစ္ဆာန် ဘေးမဲ့တော Nam Ha Protected Area နတ်မတောင် အမျိုးသားဥယျာဉ် Preah Monivong (Bokor) National Park Sungei Buloh Wetland Reserve Taman Negara National Park Tarutao National Marine Park Tasek Merimbun Heritage Park U Minh Thượng National Park Virachey National Park Mount Makiling Nature Reserve Tubbataha Reefs Natural Park Mount Hamiguitan Range Wildlife Sanctuary ထမံသီအမျိုးသားဥယျာဉ် မြန်မာ အခြားကြည့်ရန် ကမ္ဘာ့အမွေအနှစ်နေရာ ပြင်ပလင့်ခ်များ ASEAN Heritage Parks ကိုးကား Category:အရှေ့တောင်အာရှနိုင်ငံများအသင်း။
right|250px| သမ္မာကျမ်းစာပြတိုက် (מוזיאון ארצות המקרא ירושלים, Muzeon Artzot HaMikra Bible Lands Museum) သည် အစ္စရေးနိုင်ငံ ဂျေရုဆလင်မြို့ရှိ ရှေးဟောင်းသုတေသနပြတိုက် တစ်ခုဖြစ်သည်။
ပြတိုက် ဂျူးကျမ်းစာ Tanakh ထဲမှာရှေးဟောင်းနိုင်ငံများနှင့်ယဉ်ကျေးမှုမှဆက်ကပ်အပ်နှံသည်။
အဆိုပါပြတိုက်ဘေးတွင် အစ္စရေးပြတိုက် နှင့် ဣသရေလအမျိုး၏ရှေးဟောင်းသုတေသန များအတွက် အမျိုးသားကျောင်းပရဝုဏ် မှ ယေရုရှလင်မြို့ ထဲမှာတည်ရှိပါတယ်။
ပြင်ပလင့်ခ်များ The Bible Lands Museum The Bible Lands Museum at ilMuseums.com Category:အစ္စရေးနိုင်ငံရှိ ပြတိုက်များ Category:ဂျေရုဆလင်ရှိ ပြတိုက်များ။
right| အစ္စရေးအမျိုးသားပြတိုက် (מוזיאון ישראל‎, Muze'on Yisrael, - Israel Museum) သည် အစ္စရေး၏ အမျိုးသားပြတိုက်တစ်ခုပြီး ဂျေရုဆလင်မြို့တွင် တည်ရှိသည်။
Givat Ram နှင့် သမ္မာကျမ်းစာပြတိုက် အနီးရှိ တောင်ကုန်းတစ်ကုန်းပေါ်တွင် ဖြစ်ပြီး ၁၉၆၅ ခုနှစ်တွင် စတင်တည်ထောင်ခဲ့သည်။
ပြတိုက် ကိုးကား ပြင်ပလင့်ခ်များ Israel Museum Category:အမျိုးသားပြတိုက်များ Category:ဂျေရုဆလင်ရှိ ပြတိုက်များ Category:အစ္စရေးနိုင်ငံရှိ ပြတိုက်များ။
အစ္စရေးအမျိုးသားစာကြည့်တိုက် ( အတိုကောက် NLI; ဟီဘရူး: הספרייה הלאומית - HaSifria HaLeumit (NLI) Arabic: المكتبة الوطنية في إسرائيل; ယခင်: ဂျူးအမျိုးသားနှင့် တက္ကသိုလ် စာကြည့်တိုက်၊ Jewish National and University Library - JNUL, ဟီဘရူး: בית הספרים הלאומי והאוניברסיטאי; Beit Ha-Sfarim Ha-Le'umi ve-Ha-Universita'i) သည် အစ္စရေး ယဉ်ကျေးမှုအမွေအနှစ်များနှင့် ဂျူးအမွေအနှစ်များ စုဆောင်းထားရှိရာ စာကြည့်တိုက်တစ်ခုဖြစ်သည်။
စာအုပ်ပေါင်း ငါးသန်းကျော်ခန့် စုဆောင်းထားရှိပြီး ဂီဗက်ရမ်ရှိ ဂျေရုဆလင် ဟီဘရူးတက္ကသိုလ် ပရိဝုဏ်အတွင်းတွင် တည်ရှိသည်။
ပြတိုက် ပြင်ပလင့်ခ်များ တရားဝင် site Saving the Holy of Holies of Jewish texts , by Nir Hasson on Haaretz Category:အစ္စရေးနိုင်ငံရှိ စာကြည့်တိုက်များ။
right|thumb|300px ဟီဘရူးဘာသာစကားအကယ်ဒမီ (၊ ၊ HaAkademya laLashon ha'Ivrit)) အား အစ္စရေးအစိုးရမှ ၁၉၅၃ ခုနှစ်တွင် ဂီဗက်ရမ်၏ ဂျေရုဆလင် ဟီဘရူးတက္ကသိုလ်ရှိ ဟီဘရူးဘာသာစကားဆိုင်ရာ အထွဋ်အမြတ်အဖွဲ့အစည်း အဖြစ် တည်ထောင်ခဲ့သည်။
အဆိုပါအကယ်ဒမီသည် ၁၈၉၀ တွင် ဖွဲ့စည်းခဲ့သော "ဟီဘရူးဘာသာစကားကော်မတီ" ကို ပြောင်းလဲဖွဲ့စည်းခဲ့ခြင်းဖြစ်သည်။
ပြင်ပလင့်ခ်များ ဟီဘရူးဘာသာစကားအကယ်ဒမီ Category:ဟီဘရူးဘာသာစကား Category:အစ္စရေးနိုင်ငံ။
ဒေးဒရဲမြို့ () သည် ဖျာပုံခရိုင်၊ ဧရာဝတီတိုင်းဒေသကြီးတွင် တည်ရှိသော မြို့တစ်မြို့ဖြစ်ပြီး ဒေးဒရဲမြို့နယ်၏ မြို့နယ်ရုံးစိုက်မြို့ ဖြစ်သည်။
အမည်ရင်းမြစ်နှင့် သမိုင်းကြောင်း ဒေးဒရဲမြို့သည် သာသနာသက္ကရာဇ် အေဒီ ၁၄၇၆ မတိုင်မီကပင် မြို့အဖြစ် တည်ရှိခဲ့သည်။
စစ်ဘေးကြောင့် ပြောင်းရွှေ့လာသည့် မွန်လူမျိုးများ နေထိုင်ခဲ့ကြသည်။
မွန်ဘာသာ ဖြင့် ဟု ခေါ်ဆို၍ သမင်၊ ဒရယ် တိရစ္ဆာန်များ နေထိုင်သော ကုန်း၊ သမင်ကုန်းဟု အဓိပ္ပာယ်ရသည်။
၁၉၆၄ ခုနှစ်တွင် တော်လှန်ရေးကောင်စီဥက္ကဋ္ဌက ဒေးဒရဲကို မြို့အဖြစ် ကြေညာပြီး နယ်နိမိတ်သတ်မှတ်ခဲ့သည်။
ပြည်ထဲရေးနှင့် သာသနာရေးဝန်ကြီးဌာန၊ အထွေထွေ အုပ်ချုပ်ရေးဦးစီးဌာနမှ ၁၉၇၂ ခုနှစ် ဩဂုတ်လ ၃၀ ရက်နေ့တွင်ထုတ်ပြန်သော အမိန့်ကြေညာစာအရ ရပ်ကွက် ၇ ရပ်ကွက်ဖြင့်လည်းကောင်း၊ ၁၉၇၂ ခုနှစ် ဒီဇင်ဘာလ ၃၀ ရက်နေ့တွင် ထုတ်ပြန်သော အမိန့်ကြေညာစာအရ ရပ်ကွက် ၇ ရပ်ကွက်မှ ၃ ရပ်ကွက်အဖြစ်သို့လည်းကောင်း ပြင်ဆင်ဖွဲ့စည်းခဲ့သည်။
အမျိုးသားပြတိုက် (နေပြည်တော်) သည် နေပြည်တော် ပြည်ထောင်စုနယ်မြေ၊ ဥတ္တရသီရိမြို့နယ်၊ ရာဇသင်္ဂဟလမ်းမ၊ ကုမုဒြာကြာပန်းအဝိုင်းအနီးတွင် တည်ရှိသည်။
မြန်မာနိုင်ငံ၏ အမျိုးသားပြတိုက် (၂)ခုအနက် တစ်ခုအပါအဝင်ဖြစ်သည်။
ပြတိုက်တွင် အဆောက်အအုံ (၅) ခုပါဝင်သည်။
ပြတိုက်သည် ၃၄.၇၉ ဧက ကျယ်ဝန်းကာ မြောက်ဘက်တွင် အမျိုးသားမှတ်တမ်းများမော်ကွန်းတိုက်ဦးစီးဌာန၊ တောင်ဘက်တွင် အမျိုးသားစာကြည့်တိုက် (နေပြည်တော်) တို့ တည်ရှိသည်။
ပြတိုက်တည်ဆောက်ရေးလုပ်ငန်းများကို ၂၀၁၀ ပြည့်နှစ် ဇွန်လ ၃ ရက်နေ့တွင် စတင်ခဲ့ပြီး ၂၀၁၅ ခုနှစ် ဇူလိုင်လ ၁၅ ရက်နေ့တွင် ဒုတိယသမ္မတ ဒေါက်တာစိုင်းမောက်ခမ်းမှ ဖွင့်လှစ်ပေးခဲ့သည်။
သမိုင်းကြောင်း မြန်မာနိုင်ငံ၏ ပထမဆုံးသော အမျိုးသားပြတိုက်ကို ၁၉၅၂ခုနှစ်တွင် ရန်ကုန်မြို့ရှိ ဂျူဗလီဟော အဆောက်အအုံတွင် စတင်ဖွင့်လှစ်ခဲ့သည်။
၁၉၇၀ပြည့်နှစ်တွင် ပန်းဆိုးတန်းလမ်း၊ ဂရင်းလေးဘဏ်သို့လည်းကောင်း၊ ၁၉၉၆ခုနှစ်တွင် ပြည်လမ်းရှိ လက်ရှိ (၅)ထပ် အဆောက်အဦးသို့လည်းကောင်း ပြောင်းရွှေ့ခဲ့သည်။
၂၀၀၆ခုနှစ်တွင် မြို့တော်ကို ရန်ကုန်မြို့မှ နေပြည်တော်မြို့သို့ ပြောင်းရွှေ့ခဲ့ပြီးနောက် မြို့တော်အင်္ဂါရပ်နှင့်အညီ အခြေခံအဆောက်အဦးများ တည်ဆောက်ခဲ့သည်။
ထိုအဆောက်အဦးများအနက် အမျိုးသားပြတိုက် တည်ဆောက်ရေးလည်း ပါဝင်ခဲ့သည်။
နေပြည်တော်ရှိ အမျိုးသားပြတိုက်ကို ၂၀၁၀ပြည့်နှစ် ဇွန်လ ၃ရက်နေ့တွင် စတင်တည်ဆောက်ခဲ့ကြသည်။
၂၀၁၅ခုနှစ် ဇူလိုင်လ (၁၅)ရက်နေ့တွင် ပြတိုက်၏ ပထမအဆင့်အဖြစ် အဆောင် အေနှင့် ဘီတို့ကို ဖွင့်လှစ်ခဲ့သည်။
ဒုတိယသမ္မတ ဒေါက်တာစိုင်းမောက်ခမ်း၊ ယဉ်ကျေးမှု ဝန်ကြီးဌာန ပြည်ထောင်စုဝန်ကြီး ဦးအေးမြင့်ကြူ တို့ တက်ရောက်ခဲ့ကြသည်။
ဒုတိယအဆင့်အဖြစ် အ​ဆောင် စီ၊ ဒီနှင့် အီးတို့အား ၂၀၁၆ခုနှစ် မတ်လ (၂၂) ရက်တွင် ဖွင့်လှစ်ခဲ့သည်။
ဖွဲ့စည်းပုံ အမျိုးသားပြတိုက် (နေပြည်တော်) သည် အမျိုးသားပြတိုက် (ရန်ကုန်) ကဲ့သို့ အထပ်မြင့်အဆောက်အဦးမဟုတ်ဘဲ တစ်ထပ်အဆောက်အဦးများကို ဆက်သွယ်ထားခြင်းဖြစ်သည်။
ပြတိုက်တွင် အဆောက်အဦး (၅) ခုပါဝင်ပြီး အေ၊ ဘီ၊ စီ၊ ဒီ နှင့် အီး တို့ဖြစ်ကြသည်။
အဆောင် အေ အမျိုးသားပြတိုက်၏ ပင်မဝင်ပေါက်သည် အဆောင် အေဖြစ်သည်။
ထိုအဆောင်တွင် ပြခန်း(၁)ခန်း၊ ဧည့်ကြိုခန်းမ၊ ရှင်းလင်းဆောင်ငယ်၊ လက်ဆောင်ပစ္စည်းအရောင်းဆိုင်များ၊ မီးဖိုခန်း စသည်တို့ ပါဝင်သည်။
လက်ဆောင်ပစ္စည်းများပြခန်း အဆောင်အေတွင် လက်ဆောင်ပစ္စည်းများပြခန်း ပါဝင်သည်။
ထိုပြခန်းတွင် နိုင်ငံတော်အကြီးအကဲများ၊ ဝန်ကြီးများအား အခြားနိုင်ငံများမှ ပေးအပ်သော လက်ဆောင်ပစ္စည်းများကို ပြသထားသည်။
ထို့အပြင် တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ် လက်မှတ်ရေးထိုးပွဲတွင် နိုင်ငံတော်သမ္မတနှင့် တပ်မတော်ကာကွယ်ရေးဦးစီးချုပ်တို့ အသုံးပြုခဲ့သည့် ဘောပင်များအား ပြသထားသည်။
thumb|လက်ဆောင်ပစ္စည်းများပြခန်း အဆောင် ဘီ အဆောင်ဘီသည် အမျိုးသားပြတိုက်တွင် ပြခန်းအများဆုံးပါဝင်သော အဆောက်အဦးဖြစ်သည်။
ထို့အပြင် အခြားသော အဆောင်အားလုံးကို ဆက်သွယ်ထားသော အဆောင်ဖြစ်သည်။
ပရိုင်းမိတ်နှင့် ကျောက်ဖြစ်ရုပ်ကြွင်းပြခန်း (ဘီ - ၁) ဤပြခန်းတွင် ပုံတောင်ကျောက်လွှာစုနှင့် ဧရာဝတီကျောက်လွှာစုတို့မှ တွေ့ရသော တိရစ္ဆာန်၊ အပင် တို့၏ ကျောက်ဖြစ်ရုပ်ကြွင်းများ၊ မြန်မာနိုင်ငံတွင်တွေ့ရသော ပရိုင်းမိတ် ကျောက်ဖြစ်ရုပ်ကြွင်းများကို ပြသထားသည်။
thumb|ပရိုင်းမိတ်နှင့် ကျောက်ဖြစ်ရုပ်ကြွင်းပြခန်း သမိုင်းမတင်မီခေတ်ပြခန်း (ဘီ - ၂) ဤပြခန်းတွင် ပြဒါးလင်းဂူပုံစံတူ၊ ကျောက်ခေတ်၊ ကြေးခေတ်၊ သံခေတ် လက်နက်များ၊ အသုံးအဆောင်များနှင့် မြန်မာနိုင်ငံတွင် ကြေးခေတ်ထွန်းကားခဲ့သည့် ပျော်ဘွယ်မြို့နယ် ကြို့ကုန်းတူးဖော်မှုတို့ကို ပြသထားသည်။
thumb|သမိုင်းမတင်မီခေတ်ပြခန်း မြန်မာ့ပန်းချီပြခန်း (ဘီ - ၃) ဤပြခန်းတွင် မြန်မာ့ပန်းချီ ဆင့်ကဲဖြစ်ပေါ်လာပုံများ၊ ပြဒါးလင်းဂူမှစ၍ ခေတ်အဆက်ဆက် နံရံပန်းချီပုံစံတူများ၊ ပုရပိုက်များ၊ ထင်ရှားသောပန်းချီဆရာကြီးများ၏ လက်ရာများကို ပြသထားသည်။
thumb|မြန်မာ့ပန်းချီပြခန်း မြန်မာ့အနုသုခုမပြခန်း (ဘီ - ၄) ဤပြခန်းတွင် မြန်မာတို့၏ ထီးသုံးနန်းသုံး တော်ဝင်တူရိယာများ၊ အခြားသော တူရိယာများ၊ ဇာတ်သဘင်၊ ရုပ်သေး အစရှိသည်များ၊ တိုင်းရင်းသားလူမျိုးများ၏ ရိုးရာတူရိယာများကို ပြသထားသည်။
thumb|မြန်မာ့အနုသုခုမပြခန်း သမိုင်းတင်ခေတ်ဦး (ဘီစီ ၂ရာစုမှ အေဒီ ၉ရာစု) ပြခန်း (ဘီ - ၅) ဤပြခန်းတွင် ပျူမြို့ပြနိုင်ငံများနှင့် မြန်မာ့ရှေးဟောင်းမြို့ပြနိုင်ငံများ၏ မြို့ဟောင်းပုံစံများ၊ အသုံးအဆောင်များကို ပြသထားသည်။
thumb|သမိုင်းတင်ခေတ်ဦးပြခန်း သမိုင်းတင်ခေတ် (အေဒီ ၁၁ရာစုမှ ၁၄ရာစု) ပြခန်း (ဘီ - ၆) ဤပြခန်းတွင် ပုဂံခေတ်နှင့်ဆိုင်သည်များကို ပြသထားသည်။
thumb|သမိုင်းတင်ခေတ်ပြခန်း အဆောင် စီ အဆောင် စီသည် ပြတိုက်၏ မြောက်ဘက်ခြမ်းတွင်တည်ရှိကာ အဆောင် ဘီ၏ မြောက်ဘက်၊ အဆောင် အီး၏ အရှေ့ဘက်တွင် တည်ရှိသည်။
သီဟာသနပလ္လင်ပြခန်း အဆောင်စီ၏ (၁)ခုတည်းသော ပြခန်းမှာ သီဟာသနပလ္လင်ပြခန်းဖြစ်သည်။
ထိုပြခန်းတွင် သီဟာသနပလ္လင်ပုံစံတူအား မြန်မာဘုရင်များလက်ထက်က ထားရှိသည့်အတိုင်း ပြသထားကာ လက်ဝဲ၊ လက်ယာ မင်းခမ်းတော်ပစ္စည်းများ၊ မင်းခမ်းတော်မဟုတ်သော ပစ္စည်းများနှင့် အခြားသော နန်းတွင်းသုံးပစ္စည်းများကို ပြသထားသည်။
thumb|သီဟာသနပလ္လင်ပြခန်း အဆောင် ဒီ အဆောင် ဒီသည် ပြတိုက်၏ တောင်ဘက်ခြမ်းတွင် တည်ရှိကာ ပြခန်း (၄) ခန်းပါဝင်သည်။
မြန်မာ့လက်မှုအနုပညာပြခန်း (ဒီ - ၁) ဤပြခန်းတွင် မြန်မာ့ ပန်း(၁၀)မျိုး၊ ရွှေချည်ထိုး၊ အချိတ်ဒီဇိုင်းများ၊ ရွှေဆိုင်း၊ အင်းလေးကြာချည် စသဖြင့် မြန်မာ့ရိုးရာလက်မှုပညာများကို ပြသထားသည်။
အာဆီယံပြခန်း (ဒီ - ၂) ဤပြခန်းတွင် အာဆီယံအဖွဲ့ဝင်နိုင်ငံများအကြောင်း၊ အာဆီယံအသင်းကြီးအကြောင်း၊ ရိုးရာဝတ်စုံများ စသည်ဖြင့် ပြသထားသည်။
ကလေးသူငယ်ပညာပေးပြခန်း (ဒီ - ၃) ဤပြခန်းတွင် သဘာဝသမိုင်း၊ မြန်မာ့သမိုင်း၊ ယဉ်ကျေးမှုတို့ကို ကလေးများ လွယ်ကူစွာနားလည်နိုင်ရန် ပြသထားသည်။
ဒီ - ၄ ဤပြခန်းမှာ အထူးပွဲများပြသသည့် ပြခန်းဖြစ်ကာ ပုံမှန်ပြသထားခြင်းမရှိပေ။
အဆောင် အီး အဆောင်အီးတွင် ပြခန်းများ ခင်းကျင်းပြသထားခြင်းမရှိပေ။
thumb|အ​ဆောင် အီး လာရောက်ခဲ့သော အထူးဧည့်သည်တော်များ အမျိုးသားပြတိုက် (နေပြည်တော်) သို့ ပြည်တွင်းပြည်ပမှ နိုင်ငံတော်အဆင့် ဧည့်သည်တော်များ လာရောက်ခဲ့ကြသည်။
မင်းသမီး ချက်ကရီသီရိဒုံ –ပြတိုက်အား ပထမအဆင့် ဖွင့်လှစ်ပြီးနောက် ၂၀၁၅ခုနှစ် အောက်တိုဘာလတွင် ထိုင်းနိုင်ငံမှ မင်းသမီး သီရိဒုံမှ လာရောက်လေ့လာခဲ့သည်။
ပထမလေဒီ ကင်မ်ဂျောင်းဆု – ၂၀၁၉ခုနှစ် စက်တင်ဘာ (၄)ရက်နေ့တွင် ကိုရီးယားသမ္မတနိုင်ငံ သမ္မတနှင့် ဇနီးတို့ နိုင်ငံတော်အဆင့် လာရောက်လည်ပတ်ကြပြီး ကိုရီးယားသမ္မတနိုင်ငံ ပထမလေဒီ ကင်မ်ဂျောင်းဆုသည် မြန်မာနိုင်ငံ၏ ပထမလေဒီ ဒေါ်ချိုချိုနှင့်အတူ အမျိုးသားပြတိုက် (နေပြည်တော်) သို့ လာရောက်ခဲ့သည်။
ပြခန်း ပြခန်း (​အေ) ပြခန်း (ဘီ-၁) ပြခန်း (ဘီ-၂) ပြခန်း (ဘီ-၄) ပြခန်း (ဘီ-၅) ပြခန်း (ဘီ-၆) ပြခန်း (စီ-၄) အခြားကြည့်ရန် အမျိုးသားပြတိုက် (ရန်ကုန်) ကိုးကား Category:နေပြည်တော် Category:အမျိုးသားပြတိုက်များ Category:မြန်မာနိုင်ငံရှိ ပြတိုက်များ။
အစ္စရေးနိုင်ငံ၏ ပထမဆုံးဝန်ကြီးချုပ် ဒေးဗစ် ဘန်ဂူရီယွန်ကို အစွဲပြု၍ မှည့်ခေါ်ထားခြင်းဖြစ်သည်။
၂၀၁၄ ခုနှစ်အတွင်း ခရီးသည် ၁၅ သန်းခန့် အသုံးပြုခဲ့ကြသည်။
ဘန်ဂူရီယွန်အပြည်ပြည်ဆိုင်ရာလေဆိပ်သည် တဲလ်အဗစ်မြို့၏ အရှေ့တောင်ဆင်ခြေဖုံးနေရာတွင် တည်ရှိကာ တဲလ်အဗစ်မြို့လယ်နှင့် ၁၉ ကီလိုမီတာခန့် ကွာဝေးသည်။
ကိုးကား ပြင်ပလင့်ခ်များ Ben Gurion International Airport, iaa.gov.il Israeli Aviation Charts for flight simulation (including Ben Gurion) , vatil.or Category:အစ္စရေးနိုင်ငံရှိ လေဆိပ်များ Category:အပြည်ပြည်ဆိုင်ရာ လေဆိပ်။
နောင်ချိုမြို့ ( သို့ Naungcho) သည် ရှမ်းပြည်နယ်မြောက်ပိုင်း၊ ကျောက်မဲခရိုင်တွင်ပါဝင်သည်။
နောင်ချိုမြို့နယ်၏ ရုံးစိုက်ရာမြို့ ဖြစ်သည်။
နောင်ချို တိုက်ပွဲများ ဇွန် ၂၀၂၄ မြန်မာ့ပြည်တွင်းစစ်ကာလအတွင်း ၂၀၂၄ ခုနှစ် ဇွန်လတွင် နောင်ချိုမြို့အား တအာင်း အမျိုးသား လွတ်မြောက်ရေး တပ်မတော်က သိမ်းပိုက်ခဲ့သည်။
ဇွန် ၂၀၂၅ တအာင်းအမျိုးသားလွတ်မြောက်ရေးတပ်မတော် (TNLA) ထိန်းချုပ်ထားသော ရှမ်းပြည်နယ်မြောက်ပိုင်း၊ နောင်ချိုမြို့ကို ပြန်လည်ရရှိရန် စစ်ကောင်စီတပ်က ဇွန်လ ပထမပတ်မှစတင်၍ အင်အားအလုံးအရင်းဖြင့် ထိုးစစ်ဆင်နေပါသည်။
ရှမ်းတောင်နှင့် ရှမ်းမြောက်အစပ် နောင်ချိုမြို့နယ်ရှိ တောင်ခမ်း စစ်ရေးခွင်တွင် စစ်ကောင်စီက အသာစီးရပြီးနောက် နောင်ချိုမြို့ဘက်သို့ ဦးတည်လာခြင်းဖြစ်သည်။
နောင်ချိုမြို့သည် ရှမ်းတောင်ပိုင်း၊ မန္တလေးတိုင်း (ပြင်ဦးလွင်) တို့နှင့် ဆက်စပ်နေသလို လားရှိုးမြို့သို့ ပေါက်သည့် ပြည်ထောင်စုလမ်းမကြီးပေါ်တွင် တည်ရှိသောကြောင့် နှစ်ဖက်စလုံးအတွက် အရေးပါသော မဟာဗျူဟာမြောက် နေရာတစ်ခုဖြစ်သည်။
TNLA နှင့် ပြည်သူ့ကာကွယ်ရေးတပ် (PDF) ပူးပေါင်းအဖွဲ့များသည် ၂၀၂၄ ခုနှစ်၊ ဇူလိုင်လ ၁၀၂၇ စစ်ဆင်ရေး ဒုတိယအကျော့တွင် နောင်ချိုမြို့ကို သိမ်းပိုက်ခဲ့သည်။
သို့သော် နောင်ချိုမြို့နယ်အတွင်းရှိ စစ်ကောင်စီတပ်စခန်းများ အခြေချရာ တောင်ခမ်းရွာကိုမူ မသိမ်းပိုက်နိုင်ခဲ့ပေ။
တောင်ခမ်းရွာတွင်ရှိသော အမှတ် ၉၀၂ အ‌မြောက်စစ်ဆင်ရေးကွပ်ကဲမှု ဌာနချုပ်နှင့် အမြောက်တပ်ရင်း ၃၅၄၊ ၂၀၆၊ ၄၀၆ တို့ကို ၂၀၂၄ ခုနှစ်၊ ဩဂုတ်လမှစ၍ TNLA ဦးဆောင်သော တော်လှန်ရေးပူးပေါင်းတပ်များက ထိုးစစ်ဆင် သိမ်းပိုက်ရန် ကြိုးစားခဲ့သည်။
နောင်ချိုမြို့နှင့် တောင်ခမ်းရွာသည် မိုင် ၂၀ ဝန်းကျင် ကွာဝေးပြီး တောင်ခမ်းကိုသာ သိမ်းပိုက်နိုင်ခဲ့ပါက ရှမ်းမြောက်ဘက်ခြမ်းသာမက ပြင်ဦးလွင်နှင့် မန္တလေးဘက်ခြမ်းအထိ တော်လှန်ရေးအင်အားစုများ ထိန်းချုပ်နိုင်ရန် ရည်ရွယ်ခဲ့ကြောင်း မြေပြင်စစ်ရေးရင်းမြစ်များက ပြောသည်။
သို့ရာတွင် ၂၀၂၅ ခုနှစ်၊ ဖေဖော်ဝါရီလမှစ၍ တောင်ခမ်းကို ထိုးစစ်ဆင်နေသည့် TNLA နှင့် ပူးပေါင်းအဖွဲ့များကို စစ်ကောင်စီက အလုံးအရင်းဖြင့် တန်ပြန်ထိုးစစ်ဆင်ခဲ့ရာ စစ်ရေးအသာစီးရခဲ့ပြီး တပ်နေရာအချို့ကို ပြန်လည်ရရှိခဲ့ကြောင်း စစ်တပ်ထောက်ခံသူများက ဓာတ်ပုံမှတ်တမ်းများဖြင့် ဖော်ပြခဲ့သည်။
ထိုအခြေအနေမှ အင်အားပြန်လည်စုဖွဲ့ပြီးနောက် စစ်ကောင်စီတပ်များသည် နောင်ချိုမြို့ဘက်သို့ ဦးတည်ထိုးစစ်ဆင်လာခဲ့ခြင်း ဖြစ်သည်။
TNLA ပြောရေးဆိုခွင့်ရှိသူ လွေးယေဦးက "အပစ်ခတ်ရပ်စဲတယ်လို့ စစ်ကောင်စီက ကြေညာထားပေမဲ့ အခု နောင်ချိုဘက်ကို ဦးတည်ပြီး ထိုးစစ်ဆင်လာလို့ တိုက်ပွဲတွေ ဖြစ်နေပါတယ်" ဟု ပြောကြားခဲ့သည်။
တရုတ်အကူအညီဖြင့် စစ်ကောင်စီက လားရှိုးမြို့ကို ပြန်လည်ရရှိပြီးနောက် မြန်မာ-တရုတ် ကုန်သွယ်ရေးလမ်းကြောင်းအတွက် အဓိကကျသော ပြည်ထောင်စုလမ်းမကြီး ပြန်လည်ပွင့်ရန်အတွက် နောင်ချိုမြို့သည် အဓိကသော့ချက်ဖြစ်နေကြောင်း စစ်ရေးရင်းမြစ်များက သုံးသပ်သည်။
ထို့ကြောင့်လည်း စစ်ကောင်စီက ဤမြို့ကို ပြန်လည်ရယူရန် ကြိုးစားနေခြင်းဖြစ်သည်။
ဇူလိုင် ၂၀၂၅ နောင်ချိုမြို့ ဈေးရပ်ကွက်အပါအဝင် မြို့ပေါ်ဌာနဆိုင်ရာ ရုံးအများစုကို စစ်ကောင်စီတပ်က TNLA တပ်ဖွဲ့ထံမှ ၂၀၂၅ ဇူလိုင် ၁၅ တွင် သိမ်းပိုက်သည်။
လမ်းပန်းဆက်သွယ်ရေး မန္တလေးမြို့၊ ပြင်ဦးလွင်မြို့၊ ကျောက်မဲမြို့၊ သီပေါမြို့နှင့် လားရှိုးမြို့များသို့ မန္တလေး - လားရှိုး လမ်းမကြီးနှင့် မီးရထားလမ်းများဖြင့် ဆက်သွယ်သွားလာနိုင်သည်။
တောင်ကြီးမြို့သို့ အမှတ် ၄၃ ပြည်ထောင်စုလမ်းမကြီးအားဖြင့် ဆက်သွယ်ထားသည်။
ကိုးကား ကဏ္ဍ:နောင်ချိုမြို့နယ် Category:ရှမ်းပြည်နယ်ရှိ မြို့များ Category:မြန်မာနိုင်ငံရှိ မြို့များ။
ဝေဠုကျော် သည် ရုပ်ရှင်သရုပ်ဆောင် အတွက် ၂၀၁၀ ခုနှစ် တွင် ပင်လယ်ထက်က နေဝန်းနီ ရုပ်ရှင်ဇာတ်ကားဖြင့် မြန်မာ့ရုပ်ရှင်အကယ်ဒမီ အမျိုးသားဇာတ်ပို့ဆု ရရှိထားသူ ဖြစ်ပြီး ပရဟိတ စိတ်အားထက်သန်​သော သူတစ်​ယောက် ဖြစ်သည်။
နိုင်ငံ​ကျော် မင်းသား ဖြစ်လင့်ကစား ပြည်သူများနဲ့ တရင်းတနှီး ပရဟိတ အလုပ်အကိုင် များကို လုပ်​ဆောင်​သော​ကြောင့် ပြည်သူချစ်​သော အနုပညာရှင် တစ်​ယောက် ဖြစ်သည်။
မြန်မာနိုင်ငံ မီးသတ်တပ်ဖွဲ့တွင်လည်း ​စေတနာ့ဝန်ထမ်း အဖြစ်လုပ်ကိုင်လျက်ရှိသည်။
ငယ်ဘဝ ဝေဠုကျော်သည် ပန်းလှိုင်မြစ်ကမ်း၏နံဘေးတွင် တည်ရှိသည့် ညောင်တုန်းမြို့ ဇာတိ ဖြစ်သည်။
မိဘများမှာ တက္ကသိုလ်ညိုလွင်မောင် + တက္ကသိုလ်ညိုညိုသိမ်း တို့ဖြစ်ပြီး ပန်းလှိုင်စာပေ တိုက်ကို တည်ထောင်ခဲ့ကြသူများဖြစ်သည်။
သရုပ်ဆောင်ဘဝ ဝေဠုကျော်သည် ၁၉၉၇ ခုနှစ်ခန့်က ကလေးသရုပ်ဆောင်အဖြစ် အစိမ်းရောင်တောင်ကြား၊ နှင့် နှလုံးသားဖြင့်ရင်းရသည် ရုပ်ရှင်ဇာတ်ကားကြီးများတွင် ပါဝင်သရုပ်ဆောင်ရင်း ရုပ်ရှင်လောကကို ရောက်ရှိခဲ့သည်။
ခေါင်းဆောင်မင်းသားအဖြစ် ၁၉၉၉ ခုနှစ်က မကြာမီမျှော် ဗီဒီယိုဇာတ်ကားကို ရိုက်ကူးခဲ့သည်။
ယနေ့ အထိ ရုပ်ရှင်နှင့် ဗီဒီယိုဇာတ်ကားများစွာ သရုပ်ဆောင် ခဲ့ပြီးဖြစ်ရာ ယခုလက်ရှိ ဝေဠုကျော်စုံထောက်အသွင် သရုပ်ဆောင်ထားသော ဘကောင်းဇာတ်လမ်းများမှာ ပရိသတ်ကြား ရေပန်းစားလျက်ရှိသည်။
Studio 35 မှထုတ်လုပ်ပြီး ဇာတ်လမ်း၊ ဇာတ်ညွှန်းနှင့် ဒါရိုက်တာ အကယ်ဒမီ ခင်မောင်ဦးနှင့် စိုးသိမ်းထွဋ်တို့ရိုက် ကူးသည့် ပင်လယ်ထက်ကနေဝန်းနီ ရုပ်ရှင်ဇာတ်ကားကြီးတွင် တူမလေးအပေါ် မေတ္တာတရားကြီးမားလှသည့် ဦးကြီးတော်ဖြစ်သူ 'ဆလုံ'ကျွန်းသားကြီး ထွဋ်ခေါင်လုအဖြစ် ပီပြင်စွာ သရုပ်ဆောင်နိုင်ခဲ့သည့်အတွက် ၂ဝ၁ဝ ခုနှစ်တွင် အကယ်ဒမီရရှိခဲ့သည်။
လူမှုရေးအလုပ်များ ဝေဠုကျော်သည် သွေးမေတ္တာ ပရဟိတအသင်းတွင် ဒုတိယဥက္ကဋ္ဌအဖြစ် တာဝန်ယူထားသည်။
နာဂစ်မုန်တိုင်းကာလက နာရေးကူညီ မှုအသင်း(ရန်ကုန်)နှင့် တွဲဖက်၍ ကယ်ဆယ်ရေး၊ ပြန်လည် ထူထောင်ရေးလုပ်ငန်းများကို လပွတ္တာ၊ မြောင်းမြနယ်တစ်ဝိုက်တွင် အကူအညီပေးခဲ့သည်။
မြန်မာနိုင်ငံ ကြက်ခြေနီ အသင်းကြီးတွင် စေတနာ့ဝန်ထမ်းအဖြစ် တာဝန်ထမ်းဆောင်လျက်ရှိသည်။
ထင်ရှားသော ပရဟိတ ကူညီမှုများ လောက်ကိုင် ပြည်တွင်းစစ် ၂၀၁၅ မြန်မာပြည်တွင်း အဆိုးရွားဆုံးရေကြီးခြင်း ကိုးကား Category:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
450px| MyHeritage သည် မိသားစုသမိုင်း ရှာဖွေတွေ့ရှိခြင်း၊ မျှဝေခြင်းနှင့် ထိန်းသိမ်းစောင့်ရှောက်ခြင်းများ ပြုလုပ်နိုင်သည့် ဝက်ဘ်ဆိုက်တစ်ခု ဖြစ်သည်။
ကမ္ဘာတစ်ဝန်းလုံးရှိ ၎င်း၏အသုံးပြုသူများမှ အွန်လိုင်း၊ မိုဘိုင်းနှင့် ဆော့ဖ်ဝဲပလက်ဖောင်းတို့ဖြင့် အသုံးပြုနိုင်သည်။
အသုံးပြုသူများသည် မိမိတို့ကိုယ်ပိုင် အွန်လိုင်းမိသားစုကို ဖန်တီးနိုင်ကာ ဆွေမျိုးသားချင်းများကို သမိုင်းဆိုင်ရာမှတ်တမ်း ဘီလီယံပေါင်းများစွာမှတဆင့် ရှာဖွေခြင်း၊ ဓာတ်ပုံများနှင့်ဗွီဒီယိုများကို မျှဝေခြင်းနိုင်သည်။
ပြင်ပလင့်ခ်များ MyHeritage Blog Facebook Twitter Category:အစ္စရေးနိုင်ငံ။
right|100px ဖဲကြိုးနက်လှုပ်ရှားမှု- မြန်မာ သည် ၂၀၁၅ ခုနှစ်အတွင်း မြန်မာနိုင်ငံ ဆေးဘက်ဆိုင်ရာပညာရှင်များနှင့် ကျောင်းသားများ၏ လှုပ်ရှားမှုတစ်ခုဖြစ်ပြီး မြန်မာနိုင်ငံရှိ ကျန်းမာရေး ဝန်ကြီးဌာန တွင် စစ်တပ်၏ လွှမ်းမိုးမှုအဆုံးသတ်ရေး ကြိုးစားခြင်းတစ်ခုဖြစ်သည်။
နောက်ခံအခြေအနေ ကျန်းမာရေးဝန်ကြီးဌာန ဝန်ကြီးဖြစ်သူ ဒေါက်တာဖေသက်ခင် ကို ၂၀၁၄ ခုနှစ် ဇူလိုင် ၂၉ ရက်နေ့တွင် အငြိမ်းစားပေးလိုက်ပြီး တပ်မတော်အရာရှိဟောင်း ဒေါက်တာသန်းအောင်ဖြင့် အစားထိုးခန့်အပ်ခဲ့သည်။
ပြုပြင်ပြောင်းလဲရေးအရ မြန်မာနိုင်ငံ ကျန်းမာရေး ဝန်ကြီးဌာနလက်အောက်ရှိ ကျန်းမာရေး ဦးစီးဌာနကို ပြည်သူ့ကျန်းမာရေးဦးစီးဌာနနှင့် ကုသရေးဦးစီးဌာနအဖြစ် ဌာနနှစ်ခုခွဲလိုက်ရာတွင် ဝန်ထမ်းလစ်လပ်နေရာ ၃၃၀ ခန့် ဖြစ်လာခဲ့သည်။
ဇူလိုင် ၂၈ နှင့် ၃၀ ရက်များတွင် ကာကွယ်ရေး ဝန်ကြီးဌာနမှ အရာရှိ ၈ ဦးကို ကုသရေးဦးစီးဌာနတွင် ခန့်အပ်ကြောင်း ကျန်းမာရေးဝန်ကြီးဌာနမှ အမိန့်စာထုတ်ပြန်ခဲ့သည်။